Scrijha ë

Li scrijha ë (E tréma), c' est on scrijha eployî dins des ortografeyes Feller ricandjeyes.

Il egzistêye eto e francès, mins po èn uzaedje pår diferin.

 Feller-Soverdeas 
I note li son œ (E bén «deur»Come on prononce, e l' pitite sicole e l' Walonreye, li francès «le cheval». Ci son la est diferin do chwa (/ə/), bråmint pus court.) dins li sistinme Feller-Soverdeas.

Ci son la vént dins toplin des mots dins les accints do Roman Payis, veyanmint k' i rprezinte li spotchåve voyale d' avår la. I replaece ossu tos les i et tos les u des pårlers namurwès vijhéns.  

On l' pout vey dins des tecses da Louis-Joseph_Courtois eplaidîs e 1972 dins Les Cayés walons.

On scrît insi dins l' gazete «Li Sauvèrdia».

Il a stî «oficiålijhî» dins l' Motî Alphonse Massaux, eplaidî pa Jean Lechanteur e 2013.

 Ôtes Feller 
Il a stî sayî di tenawete dins l' gazete Singuliers po noter li minme son, k' est ossu l' ci del sipotchåve voyale dins l' payis d' Bietris, et les ôtes u di l' Årdene nonnrece vijhene.Li scrijha Feller tipike po ç' son la est eu, k' on sieve dins S104 eyet S107.

 Motî Gilliard 
Emile Gilliard eploye li minme sicrijha dins s' motî (2007) po on son pår diferin, li son ê rinflé. Nol ôte ki lu ni scrît insi.

 e francès 
Li scrijha a èn uzaedje diferin, espaitchant di loyî deus voyales e-n on minme son. Adon, li prononçaedje dipind do mot:
Noël: prononcî «è» (/ɛ/). 
aiguë: nén prononcî, mins ralonguit li «u» k' est padvant ki s' prononce adon «û» (/yː/).


 E (tot les scrijhas et les sons notés avou l' lete E)


Tecses avou li scrijha ë so Wikisourd
  (arimés da Louis-Joseph_Courtois) 
  (roman da Jacques Desmet)
  (ratournaedje di l' Evandjîle sint Djan pa Joseph Tilkin et Jacques Desmet
  (tos ces tecses la sievnut li scrijha ë)

 Sourdants 

E